S-1545/2023

Mál þetta, sem dómtekið var 11. apríl sl., er höfðað með ákæru, útgefinni af lögreglustjóranum á höfuðborgarsvæðinu, á hendur Ó-kk-þgf R-kk-þgf, kt. [...], [...], Reykjavík:

„ fyrir:

I.

Líkamsárás með því að hafa, laugardaginn 6. febrúar 2021, við sundlaugina [...] í Reykjavík, ráðist að A, kt. [...], snúið hann niður í jörðina og haldið honum föstum með þeim afleiðingum að hann hlaut sár á úlnlið og litla fingur auk eymsla í vinstri öxl.

Telst brot þetta varða við 1. mgr. 217. gr. almennra hegningarlaga nr. 19/1940.

II.

Umferðarlagabrot með því að hafa, föstudaginn 2. júlí 2021, ekið bifreiðinni [...]sviptur ökurétti og undir áhrifum áfengis (í blóðsýni mældist vínandamagn 1,86‰) um Kauptún við verslunina Ikea í Garðabæ, þar sem lögregla stöðvaði aksturinn.

Telst háttsemi þessi varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Umferðar- og lögreglulagabrot með því að hafa, laugardaginn 17. júlí 2021, ekið bifreiðinni [...] sviptur ökurétti og undir áhrifum áfengis (í blóðsýni mældist vínandamagn 2,38 ‰) um Borgarbraut í Borgarbyggð, þar sem lögregla stöðvaði aksturinn og skömmu síðar, á lögreglustöðinni í Borgarnesi, neitað að veita atbeina sinn við rannsókn málsins með því að gefa blóðsýni þegar farið var fram á það eftir handtöku og flutnings hans á lögreglustöðina.

Telst háttsemi þessi varða við 21. gr. lögreglulaga nr. 90/1996, 1., sbr. 3. mgr. 49. gr., 2. sbr. 3. mgr. 52. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

I V.

Umferðarlagabrot með því að hafa, laugardaginn 14. ágúst 2021, ekið léttu bifhjóli í flokki I undir áhrifum áfengis (í blóðsýni mældist vínandamagn 2,14‰) án þess að nota hlífðarhjálm við aksturinn um Efstasund í Reykjavík þar til hann missti stjórn á því við Efstasund [...].

Telst háttsemi þessi varða við 1. sbr. 3. mgr. 49. gr. og 1. mgr. 78. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.“

Við þingfestingu málsins féll ákæruvaldið frá ákærulið I vegna fyrningar.

Ákærði kom fyrir dóminn 28. mars síðastliðinn ásamt skipuðum verjanda sínum og viðurkenndi skýlaust að hafa gerst sekur um þá háttsemi sem honum er gefin að sök í ákæruliðum II, III og IV. Dómari taldi ekki ástæðu til að draga í efa að játning hans væri sannleikanum samkvæm og var því farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu, eftir að sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Krafðist verjandi vægustu refsingar sem lög leyfa og málsvarnar-launa sér til handa.

Um málsatvik vísast til ákæruskjals. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt fyrirliggjandi sakavottorði var hann í [...] 2021 dæmdur fyrir akstur undir áhrifum áfengis. Er því í máli þessu um að ræða ítrekað brot, sbr. 71. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga þykir refsing ákærða hæfilega ákveðin sekt að fjárhæð 1.320.000 krónur til ríkissjóðs er greiða skal innan fjögurra vikna frá birtingu dóms þessa að telja en ella sæti ákærði fangelsi í 44 daga. Þá skal ákærði einnig sviptur ökurétti og þar sem um ítrekaðan ölvunarakstur er að ræða skal ákærði sviptur ökurétti í fimm ár frá 1. desember 2025, en þá rennur út ökuréttarsvipting ákærða vegna fyrri dóms.

Ákærði greiði málsvarnarlaun skipaðs verjanda síns, A-kk-ef K-kk-ef F-kk-ef lögmanns, sem þykja hæfilega ákveðin 482.112 krónur, og 238.786 krónur í annan sakarkostnað.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknarfulltrúi. B-kk-nf Þ-kk-nf héraðsdómari kveður upp dóm þennan.

DÓMSORÐ:

Ákærði, Ó-kk-nf R-kk-nf, greiði 1.320.000 króna sekt til ríkissjóðs innan fjögurra vikna frá birtingu dóms þessa að telja en sæti ella fangelsi í 44 daga.

Ákærði er sviptur ökurétti í fimm ár frá 1. desember 2025 að telja.

Ákærði greiði málsvarnarlaun skipaðs verjanda síns, A-kk-ef K-kk-ef F-kk-ef lögmanns, 482.112 krónur, og annan sakarkostnað 238.786 krónur.

B-kk-nf Þ-kk-nf